Tento roztok sa používa na zisťovanie prítomnosti alergie. Je to roztok na kožný prick test, ktorý obsahuje extrakt zo špecifických alergénov. Slúži len na diagnostické použitie. Viac na adc.sk Použitie: Dávkovanie a dávkovacie schémy Kožný prick test (SPT) sa vykonáva podávaním alergénového extraktu na povrch kože na volárnej strane predlaktia alebo na chrbte s použitím ALK- Lanciet. Množstvo roztoku aplikovaného epikutánne do kože kožným prick testom odpovedá 3 x 10ֿ ³µl. ALK pozitívna kontrola (histamíniumdichlorid 10 mg/ml) sa používa ako porovnávací základ pre hodnotenie celkovej reaktivity v kožnom prick teste. ALK negatívna kontrola slúži pre zhodnotenie nešpecifických reakcií. Spôsob použitia Kožný prick test vykoná lekár alebo zdravotnícky pracovník. Na každý alergén sa musí použiť nová lanceta. Vyviňte jemný, konštantný tlak približne 1 sekundu s cieľom urobiť rovnaké vpichy. Tlak trvá približne 1 sekundu, potom lancetu vytiahnite priamo späť. Najprv sa prepichnú kvapky s obsahom alergénu, potom pozitívna a negatívna kontrola. Prick test – spôsob podávania: – Kožný prick test sa zvyčajne vykonáva na volárnej strane predlaktia. Alternatívne možno test vykonať na chrbte pacienta. – Koža musí byť suchá a čistá. Odporúča sa testovanú oblasť umyť alkoholovým alebo vodným roztokom. – Každý roztok na test a pozitívna i negatívna kontrola sa aplikujú po kvapkách na kožu so vzdialenosťami viac ako 1,5 cm. Možno použiť meraciu pásku na dosiahnutie správnej vzdialenosti medzi alergénmi a lepšiu spoľahlivosť pri vyhodnocovaní pupencov. Predlaktie má byť uvoľnené, napr. na rohu stola. Nakoniec aplikujte pozitívnu a negatívnu kontrolu. – Povrchová vrstva kože sa prepichne kolmo cez kvapku pomocou ALK lancety. – Prebytočný alergénový extrakt sa odstráni gázou. Dôležité je zabrániť zmiešaniu alergénov. – Reakcie sa interpretujú po 15 minútach. Pozitívna reakcia je bledý pupenec so sčervenaním. Výsledok možno zaznamenať do pacientovho zdravotného záznamu nasledovne: obrys pupenca obkreslite perom, prelepte ho priehľadnou lepiacou páskou, pritlačte, potom pásku odstráňte a prilepte do zdravotného záznamu pacienta. Pupenec s priemerom rovným alebo väčším ako 3 mm sa považuje za pozitívnu reakciu. Upozornenie Testovanie sa neodporúča vykonávať počas tehotenstva. Testovanie sa môže vykonávať počas dojčenia. Test sa nemá sa vykonávať pred 4. rokom života. Ak pacient trpí atopickou dermatitídou predlaktia, možno pozorovať falošne pozitívne výsledky. Kožné testy sa prednostne majú vykonať na chrbte alebo sa majú odložiť do stabilizácie stavu. Testovanie sa nemá vykonávať, ak pacient užíva antihistaminiká. Je potrebné dodržať časový interval od podania poslednej tablety. Liek sa uchováva pri teplote 2-8°C. Ďalšie osobitné upozornenia sú uvedené v SPC (časť 4.4).